เตรียมส่วนผสม เลือกซอส ลงมือผัดผัก ลองเล่นกับความแข็งความอ่อนและรสชาติดู
จะผัดผักรวมประเภทไหนก็ได้ทั้งนั้น ดังนั้นลองตั้งเป้าไปที่การผสมผักหลายๆ สีและรูปร่างที่ต่างกันออกไป รวมทั้งลองเพิ่มส่วนผสมที่มีรสจัดและมีกลิ่นหอมอีกสักหนึ่งชนิดหรือมากกว่านั้นดูด้วย ทั้งผักสดและผักแช่แข็งนำมาผัดแล้วอร่อยทั้งคู่ แต่หลีกเลี่ยงการใช้ผักกระป๋องดีกว่าเพราะผักที่ผัดออกมาจะไม่นิ่มอร่อยเท่าที่ควร ลองเริ่มจากตั้งเป้าไปที่การผัดผักปริมาณหนึ่งจานโดยเตรียมผักรวมปริมาณหนึ่งถ้วยครึ่ง ลองเลือกใช้วัตถุดิบที่คุณชอบ จากนั้นจึงเติมผักโปรดที่ไม่ได้อยู่ในรายการด้านล่างนี้เพิ่มลงไปด้วยสิ  พริกหยวก ถั่วลันเตา แครอท แห้ว กะหล่ำปลีเขียวหรือแดง บล็อคโคลี่หรือใบจากต้นบล็อคโคลี่ มะเขือยาว หัวหอม เห็ดชิตาเกะ ควรล้างผักสดด้วยน้ำเปล่าก่อนนำไปใช้ ในขณะที่ถ้าใช้ผักกระป๋องก็ควรเทน้ำออกให้หมด หลังจากนั้นก็ใช้กระดาษทิชชู่หรือผ้าสะอาดเช็ดให้แห้งเหมาะกับการผัด เพราะถ้าใช้ผักเปียกๆ นั้นจะกลายเป็นการนึ่งแทน ส่งผลให้ผักที่ได้ออกมาเป็นเนื้อเปียกๆ ถ้าใช้ผักแช่แข็งก็ไม่จำเป็นต้องทำให้มันละลายถ้ามาเป็นชิ้นเล็กอยู่แล้ว แต่ก็ควรจะปัดเกล็ดน้ำแข็งแล้วเช็ดให้แห้งเพื่อทำให้ได้ผัดผักที่แห้งที่สุดเท่าที่จะทำได้ สิ่งที่สำคัญที่สุดในการผัดคือการทำให้ส่วนผสมทั้งหมดในกระทะสุกเร็วและสุกทั่วถึงพร้อมกิน ขนาดและความหนาของผักแต่ละชิ้นจึงเป็นปัจจัยสำคัญที่จะทำให้ผักสุกกำลังดีและไม่ไหม้ ตามปกติแล้วคุณจะสามารถผัดผักได้อย่างไม่สะดุดและรวดเร็วถ้าหั่นผักให้เป็นชิ้นบางๆ  แยกผักออกเป็นชนิดต่างๆ ตอนเตรียม เพราะแต่ละชนิดจะสุกช้าเร็วต่างกัน จึงต้องเติมผักแต่ละชนิดลงในกระทะทีละกลุ่ม สำหรับผักที่น่าจะสุกช้าหน่อย ควรหั่นให้มีชิ้นเล็กกว่าผักอื่นๆ เล็กน้อยเพื่อที่ว่ามันจะได้ไม่ดิบอยู่ตอนที่ผักชนิดอื่นสุกหมดแล้ว เช่น มันฝรั่ง แครอท และผักที่เป็นแป้งมักจะต้องใช้เวลานานกว่าผักอย่างเห็ดและมะเขือยาวในการทำให้สุก ไม่ว่าจะเป็นกระเทียม ขิง พริก และ ต้นหอม ล้วนทำให้ผัดผักมีรสชาติมากขึ้น เพียงแค่ใส่เครื่องปรุงที่ว่านี้อย่างละนิดอย่างละหน่อยเท่านั้น อย่าลืมปอกเปลือกกระเทียม ขิง และหัวหอมก่อนใส่ลงไปในกระทะล่ะ  สับเครื่องปรุงเหล่านี้ให้เล็กที่สุดเท่าที่จะทำได้ รสชาติของมันจะได้กระจายไปทั่วตอนผัด สำหรับผัดผักสองจาน ควรใช้กระเทียมหนึ่งกลีบ ต้นหอมสับหนึ่งหรือสองหัว ขิงสด 1/2 นิ้ว (1.3 เซนติเมตร) ที่นำมาสับ และพริกขี้หนูหั่นเล็กๆ ปกติเมนูนี้จะอร่อยอยู่แล้ว แต่ถ้าคุณอยากให้อาหารของคุณมีโปรตีนด้วย ลองเติมเต้าหู้ เนื้อไก่ เนื้อวัว เนื้อหมู หรือเนื้ออื่นๆ ลงไปด้วย ขั้นตอนการเตรียมเนื้อเพื่อใส่ในผัดผักมีดังนี้  หั่นเนื้อให้เป็นชิ้นเล็กๆ ขนาดพอดีคำ ถ้าหั่นชิ้นหนามันจะสุกช้า ถ้าจะเติมเนื้อสัตว์เพิ่มลงไปแล้วก็ควรทำให้ส่วนผสมทุกชิ้นสุก สำหรับเต้าหู้ ให้หั่นเป็นลูกเต๋าขนาดพอดีคำ โดยเลือกใช้เต้าหู้ที่แข็งหน่อยเพื่อไม่ให้มันเละเวลาผัด เต้าหู้ชนิดอ่อนมักจะขาดไม่เป็นชิ้นเวลาผัด ซอสหวานขมชนิดนี้มักนำมาใช้ผัดอาหาร โดยที่คุณสามารถหาซื้อซอสนี้หรือจะผสมขึ้นมาเองก็ได้  สูตรต่อไปนี้สามารถปรุงเมนูผัดได้สองจาน  ผสมซีอิ๊ว 1/2 ถ้วย น้ำเปล่า 1/4 ถ้วย สาเก 1 ช้อนโต๊ะ และน้ำตาลทราย 2 ช้อนโต๊ะลงในหม้อผสมซอส อุ่นส่วนผสมและรอให้มันเดือดจนกระทั่งเริ่มเหนียวและน้ำตาลละลายจนหมด เติมเกลือและพริกไทยแดงบดให้มีรสชาติมากขึ้น สูตรนี้เป็นสูตรง่ายๆ ที่ทำให้อร่อยทันใจขึ้นมาทันทีเลยล่ะ โดยใช้ส่วนผสมแค่สองอย่างเพียงไม่กี่ช้อนเท่านั้นก็อร่อยแล้ว คุณยังสามารถใช้เหล้า (ไม่หวาน) แทนไวน์ขาวได้ด้วย เหยาะเกลือกับพริกไทยแดงบดลงเพิ่มได้ด้วยนะ เพราะซอสนี้จะมีรสชาติที่แตกต่างจากซอสดั้งเดิมอื่นๆ ร้านอาหารมักเลือกใช้ซอสนี้ เชื่อไหมล่ะว่าคุณก็ทำซอสนี้เองได้ โดยทำตามขั้นตอนเหล่านี้  ผสมครีมเนยถั่ว 1/2 ถ้วย น้ำเปล่า 2 ช้อนโต๊ะ น้ำมะนาว 1 ช้อนโต๊ะ ซีอิ๊ว 1 ช้อนโต๊ะ และน้ำตาลทรายอีก 1 ช้อนชา เติมกระเทียมสับสักกลีบ เหยาะน้ำมันงาหรือพริกไทยแดงบดเล็กน้อยเพื่อเพิ่มรสชาติให้กลมกล่อมมากขึ้น ใส่ส่วนผสมที่ได้ไว้ในตู้เย็นแล้วทิ้งไว้คืนหนึ่งเพื่อให้รสชาติเข้าเนื้อได้เต็มที่ ลองใช้น้ำซุปดูด้วยสิ ทั้งซุปผัก ซุปไก่ หรือซุปเนื้อวัวเพื่อให้ได้รสชาติอ่อนๆ หรืออาจเติมซีอิ๊วให้รสเข้มขึ้นอีกนิดตามที่ต้องการ แล้วจึงตามด้วยสมุนไพรหรือเครื่องเทศที่มีรสจัด  เติมน้ำตาลหรือน้ำส้มสายชู และสาเกสักหนึ่งช้อนชาเพื่อให้ได้รสชาติที่ดั้งเดิมมากขึ้น ผสมน้ำมะนาวกับน้ำซุปในปริมาณที่เท่ากันเพื่อให้ผัดผักมีรสเปรี้ยว อย่าเพิ่งเติมน้ำมันล่ะ ควรอุ่นอุปกรณ์ที่จะใช้ผัดเสียก่อน ถ้าคุณไม่มีกระทะก้นลึกก็สามารถใช้กระทะธรรมดาที่ขอบด้านข้างสูงแทนได้ เพราะมันจะทำให้ผักร้อนอยู่ตลอดแถมผักจะไม่กระเด็นเวลาผัดด้วย  อย่าปล่อยให้กระทะร้อนจนเกินไป เพราะอาจจะเกิดไฟลุกขึ้นมาได้ตอนเทน้ำมันลงไป ปกติกระทะจะร้อนได้ที่เมื่อเราลองหยดน้ำลงไปแล้วมันกลายเป็นไอภายใน 2 วินาที  เปิดหน้าต่างบริเวณนั้นหรือไม่ก็เปิดพัดลมดูดควันถ้ามี เพราะการผัดอาหารอาจทำให้เกิดควันกับไอความร้อนได้ ทางที่ดีควรใช้น้ำมันที่จะร้อนได้มากๆ ก่อนจะเริ่มมีควันออกมาดีกว่า น้ำมันสกัดจากถั่วลิสง คาโนลา ข้าวโพด ต้นคำฝอย และรำข้าวล้วนเป็นตัวเลือกที่ดี แต่ไม่ควรใช้น้ำมันมะกอกบริสุทธิ์พิเศษ น้ำมันงาหรือเนยนะ เพราะทั้งหมดนี้จะเกิดควันอย่างรวดเร็วเมื่อุณหภูมิเริ่มสูงขึ้นได้ไม่นาน  จับด้ามจับของกระทะที่ใช้แล้วโยกไปมาเพื่อให้น้ำมันกระจายไปทั่วกระทะ น้ำมันจะแยกเป็นเส้นแล้วไหลไปจนทั่วกระทะ ถ้าน้ำมันกระจายช้าน่าจะแปลว่ากระทะยังร้อนไม่พอ ดังนั้นควรอุ่นกระทะให้น้ำมันเริ่มปุดก่อนที่เราจะเริ่มใส่ส่วนผสมลงไป ไม่อย่างนั้นคุณอาจจะได้ผัดผักแฉะๆ ก็ได้ น้ำมันจะเริ่มเดือดไม่นานก่อนที่จะเริ่มมีควันออกมา การที่น้ำมันเดือดนี้เองที่เป็นสัญญาณบ่งบอกว่าถึงเวลาที่ควรจะเติมส่วนผสมลงไปได้แล้ว แต่ถ้าเราไม่เห็นน้ำมันเดือดก็ยึดเอาตอนที่เริ่มมีควันออกมาเล็กน้อยก็ได้ สิ่งที่ควรใส่ลงในกระทะอย่างแรก คือ กระเทียม ขิง ต้นหอม และพริกขี้หนู ซึ่งจะปรุงรสน้ำมันให้พร้อมสำหรับผักและโปรตีนที่จะใส่ต่อไป  ใช้ช้อนไม้คนส่วนผสมอย่างรวดเร็ว หรือเกลี่ยให้โดนน้ำมันถ้าทำได้โดยไม่ให้กระเด็น ผัดเครื่องปรุงประมาณ 30 วินาทีก่อนจะเริ่มใส่ผักและโปรตีน อย่าทิ้งไว้นานเกินไปล่ะเพราะกระเทียมและเครื่องปรุงอื่นๆ ไหม้ได้ง่ายเวลาอยู่ในกระทะร้อน นอกจากเต้าหู้และเนื้อสัตว์แล้ว ถึงเวลาแล้วที่จะเติมผักที่มีเนื้อแข็งอย่างมันฝรั่ง บล็อคโคลี่ ดอกกระหล่ำ ฟักทอง และถั่วลันเตา คนส่วนผสมอย่างรวดเร็วโดยใช้ช้อนไม้หรือที่หนีบ  ใส่ผักพอประมาณ แค่ให้กระจายไปทั่วกระทะก็พอเพื่อไม่ให้ผักเปียกเกินไปหรือบางชิ้นไม่สุกดี เนื่องจากว่าเมนูนี้ใช้เวลาทำเพียงแค่ไม่กี่นาที คุณอาจจะผัดเป็นจานๆ ไป แล้วทิ้งช่วงสักแปบนึงให้กระทะกับน้ำมันร้อน ถ้าดูแล้วส่วนผสมน่าจะสุกเกินไป ควรคนให้ถี่ขึ้นดีกว่าลดความร้อนลง การคนเร็วๆ จะทำให้ผักร้อนและแห้งเหมือนที่มันควรจะเป็น ผัดเนื้อสัตว์หรือผักหนาๆ ไปเรื่อยๆ ถ้าเป็นเนื้อสัตว์ก็ดูจนกว่าเนื้อจะเกือบสุก ส่วนผักก็ดูว่ามีสีสดและนิ่มลงเล็กน้อยแล้วหรือยัง ขั้นตอนนี้น่าจะใช้เวลาประมาณ 3 ถึง 10 นาที ขึ้นอยู่กับส่วนผสมที่คุณใช้ เมื่อส่วนผสมที่หนากว่าใกล้จะสุกแล้ว ให้เติมผักที่ไม่ต้องใช้เวลาผัดนานมากนักตามลงไป ผัดไปเรื่อยๆ พร้อมกับเติมผักที่เหลือจนหมด  ผักที่ควรใส่ตอนนี้ คือ กวางตุ้ง พริกหยวกและเห็ด ผักที่ใช้เวลาน้อยกว่าที่กล่าวมานี้อีก ได้แก่ แตงกวา กะหล่ำปลีสับ ถั่วลันเตา และผักใบเขียวต่างๆ คุณจะเติมผักที่ว่านี้ตอนรอบที่สองเลยก็ได้เพื่อลดความยุ่งยาก หรือจะเก็บไว้เป็นชุดสุดท้าย (รอบที่สาม) เลยก็ได้เหมือนกัน โรยซอสให้ทั่วกระทะแล้วผัดต่ออีกหนึ่งถึงสองนาที จนถึงตอนนี้ผัดผักน่าจะใกล้สุกเต็มทีแล้ว  เทซอสลงด้านข้างของกระทะเพื่อให้ความร้อนยังคงอยู่ อย่าเทลงตรงกลางล่ะ อย่าใส่ซอสเยอะเกินไปเพราผักจะเปียก ผัดผักนี้จะอร่อยที่สุดก็ตอนเสร็จร้อนๆ จากเตา เพราะฉะนั้นเมื่อคลุกเคล้าจนซอสเข้ากับผักแล้วละก็ ปิดไฟแล้วเทผักใส่จานเลย ผัดผักที่ได้จะอ่อนนุ่มและอร่อยที่สุด อย่าปล่อยให้มันเย็นเสียก่อนล่ะ ข้าวสวยชนิดต่างๆ ล้วนเหมาะที่จะกินกับผัดผักนี้ พอโดนซอสก็กลายเป็นข้าวเปียกๆ แสนอร่อยด้วย หรือจะกินผัดผักเปล่าๆ ก็อร่อยไปอีกแบบนะ ทั้งขนาดของผักแต่ละชิ้น ความอ่อนแก่ของมัน และความชอบของคุณล้วนมีผลต่อเวลาที่ต้องใช้ในการผัดผักให้สุกได้ที่ทั้งนั้น ยิ่งถ้าเป็นผักที่ชอบกินอยู่แล้วละก็มันจะช่วยให้คุณรู้ได้ด้วยตัวเองว่าต้องผัดนานแค่ไหน  ถ้าผักชนิดไหนแข็งเกินไป คราวหน้าลองใส่ลงในกระทะเร็วขึ้นอีกหน่อย แต่ถ้าผักชิ้นไหนนิ่มหรือเละ คราวหน้าก็เก็บผักชนิดนี้ไว้หลังๆ ส่วนมากแล้วจะเป็นแครอท ดอกกระหล่ำ และบล็อคโคลี่ เพราะมันทั้งแข็งและหั่นให้เป็นชิ้นเล็กๆ ยาก ลองทำวิธีการเหล่านี้ดูเพื่อแก้ปัญหา   ลวกก่อนจะนำไปผัด ถ้าผักที่หั่นแล้วหนาอย่างน้อยครึ่งนิ้วละก็ เอาไปลวกโดยใช้เวลาสั้นๆ จะทำให้มันนิ่มลง อย่าลืมเช็ดให้แห้งก่อนนำไปผัดด้วยล่ะ อีกวิธีหนึ่งคือเติมน้ำเปล่า น้ำซุป หรือเหล้าลงในกระทะระหว่างผัด ปิดฝาไว้หนึ่งถึงสองนาทีให้ผักนิ่มแล้วค่อยผัดต่อ โดยจุ่มทิ้งไว้ประมาณ 5 ถึง 15 นาที หรือจนกว่าจะนิ่มแล้วจึงค่อยนำไปผัดในกระทะต่อ ถ้านำไปผัดเลยตั้งแต่แรก เนื้อเห็ดที่ได้จะแข็งและเหนียว  เริ่มจากต้มน้ำให้ร้อน ยกออกจากเตาแล้วใส่เห็ดลงไป พอเห็ดเริ่มพองตัวแล้วค่อยเอาขึ้นจากน้ำ โดยน่าจะใช้เวลาประมาณสามถึงห้านาที เห็ดชิตาเกะเป็นเห็ดที่แข็งกว่าชนิดอื่นๆ ดังนั้นอาจจะต้องใช้เวลาต้มนานถึง 10 นาที หลังจากยกกระทะลงจากเตาแล้ว คุณอาจจะแต่งหน้าด้วยเครื่องปรุงที่ไม่จำเป็นต้องทำให้สุก ตัวเลือกที่น่าบอกต่อ ได้แก่  โรยงาหรือถั่วอบด้านบนเพื่อเพิ่มความกรุบกรอบ ผักชีฝรั่ง ใบโหระพา หรือสมุนไพรสดอื่นๆ จะช่วยทำให้ผัดผักของคุณดูดีและมีกลิ่นหอมด้วย โรยผักสดที่หั่นเป็นเส้นบางๆ เพื่อเพิ่มสีสันและความแตกต่างให้กับผัดผักของคุณ 
เลือกผักที่จะใช้. ล้างผักและสะเด็ดน้ำให้แห้ง. หั่นผักให้เป็นชิ้นบางๆ. เตรียมเครื่องปรุงที่มีกลิ่นหอม. เตรียมโปรตีน. ซื้อหรือทำซอสเทอริยากิ. ผสมไวน์ขาวเข้ากับซีอิ๊ว. ทำซอสหวานจากถั่วลิสง. ใช้น้ำซุปสำหรับปรุงรสผัดผักของคุณ. อุ่นกระทะก้นลึกหรือกระทะธรรมดาด้วยความร้อนสูง. เติมน้ำมัน 2 ถึง 3 ช้อนโต๊ะ. คนไปเรื่อยๆ จนน้ำมันเริ่มเดือด. เติมส่วนผสมที่ต้องใช้เวลานานเพื่อทำให้สุก. เติมผักที่สุกง่ายตามลงไป. พอผักทั้งหมดเริ่มนิ่มแล้วจึงเติมซอสสักสองสามช้อน. เสิร์ฟผัดผักลงในจานทันที. ปรับเปลี่ยนเวลาบ้างถ้าผักนั้นยังอ่อนหรือแข็งเกินไป. ลวกหรือจุ่มผักแข็งๆ ที่ใช้เวลาผัดนานเกินไปทิ้งไว้ในน้ำ. จุ่มเห็ดแห้งลงในน้ำร้อนก่อนใช้ด้วย. ทดลองเติมเครื่องปรุงต่างๆ. เสร็จเรียบร้อย

https://www.wikihow.com/Stir-Fry-Vegetables https://www.wikihow.com/Stir-Fry-Vegetables https://www.wikihow.com/Stir-Fry-Vegetables https://www.wikihow.com/Stir-Fry-Vegetables
Preparing the Ingredients Choosing a Sauce Cooking the Stir Fry Playing with Texture and Flavor